હૈદરાબાદ: હૈદરાબાદમાં સોમવારે સાંજે શરૂ થયેલ મુશળધાર વરસાદ હજુ પણ ચાલુ છે અને મોટાભાગના વિસ્તારો જળબંબોળ બની જતાં પૂર જેવી સ્થિતિ સર્જાઈ છે. ધોધમાર વરસાદને કારણે જનજીવન ઠપ થઈ ગયું છે અને શહેરમાં ભારે ટ્રાફિક જામ સર્જાયો છે. મોટી સંખ્યામાં લોકોનાં ઘરમાં વરસાદી પાણી ઘૂસી ગયાં છે. વરસાદને કારણે થયેલા જુદા જુદા અકસ્માતોમાં ત્રણ લોકોનાં મોત થયાં છે. મૃતકોમાં ચાર મહિનાનું એક બાળક અને તેના પિતાનો પણ સમાવેશ થાય છે. વીજળી પડવાથી લોકોની મુશ્કેલી વધી ગઈ છે.